Nemiri u Velikoj Britaniji
Jedan čovek u Londonu, ubijen u svom automobilu, prva je žrtva trodnevnih nemira i pljački koje se šire iz glavnog grada u druge gradove
Vlasnici prodavnica u okolini Londona danas su zatvorili radnje rano posle podne stavljajući drvene panele u izloge iz straha od mogućeg nastavka nasilja. U Londonu, grupe mladih ljudi divljale su prethodne tri noći, paleći zgrade, kuće, vozila i kontejnere, pljačkajući prodavnice i napadajući pripadnike snaga bezbednosti. Neredi su zahvatili siromašne, ali i bogatije delove Londona, a zatim se proširili i na Birmingem u centralnom delu zemlje, Bristol na zapadu i Liverpul na severozapadu. Britanski premijer Dejvid Kameron, koji se ranije vratio sa godišnjeg odmora zbog izbijanja nasilja, izjavio je da će na ulice Londona večeras izaći 16 hilijada policajaca, što je znatno više od 6 hiljada koliko ih je bilo juče. rekao je Dejvid Kameron. Stotine prodavnica su opljačkane ili uništene, a među njima i skladište Sonija, što će po svemu sudeći znatno poremetiti distribuciju CD-ova i DVD-eva. Ipak, najveća šteta je naneta lokalnim privatnicima. U Krojdonu, naselju u južnom delu Londona, spaljen je ceo blok u kojem su se nalazile istorijske porodične radnje. rekla je uplakana vlasnica prodavnice, Anika Patel. , priča vlasnik prodavnice Bankim Patel. Vlasnici radnji i stanovnici okrivljuju policiju koja se u nekim delovima Londona nije ni pojavila da zaštiti red i mir, što je nasilnicima dalo priliku da pljačkaju i upadaju u kuće i stanove. Zvaničnici snaga bezbednosti priznaju da nemaju resurse da se nose sa nasiljem koje je iznenada izbilo u raznim delovima grada. Mirni protest koji je u subotu organizovan u severnom londonskom naselju Totenhem, zbog smrti Marka Dugana koga je policija ubila pod nerazjašnjenim okolnostima, ubrzo je prerastao u najgori talas nasilja u proteklih 25 godina. Procenjuje se da je šteta ogromna, i to u momentu neizvesnosti na svetskim berzama, visoke nezaposlenosti i porasta inflacije u Britaniji. Luis Kuper, berzanska analitičarka u tome vidi vezu. , kaže Kuper. Skotland jard je saopštio da je do sada uhapšeno više od 500 osoba, a da je protiv stotinak već podignuta optužnica. Zbog talasa nemira otkazana je prijateljska fudbalska utakcima reprezentacija Engleske i Holandije, koja je trebao da bude održana u sredu.